hotchpotch/miracl-hf-unified huggingface dataset:
অল হ্যালোজ' ইভ (দ্ব্যর্থতা নিরসন)
অল হ্যালোজ' ইভ, অন্যথায় হ্যালোইন হিসাবে পরিচিত, অক্টোবর ৩১ তারিখে পালিত বার্ষিক ছুটির দিন।
"অল হ্যালোজ' ইভ" আরো উল্লেখ করতে পারে:
মিনার রহমান
মিনার রহমান (জন্ম: ২৬ ডিসেম্বর) যিনি মিনার নামেই অধিক পরিচিত, একজন বাংলাদেশি সঙ্গীতশিল্পী, গীতিকার, সুরকার ও কার্টুনিস্ট। তবে অন্য যে কোনো পরিচয়ের চেয়ে সঙ্গীতশিল্পী হিসেবেই তার পরিচিতি ও জনপ্রিয়তা সবচেয়ে বেশি। বাংলাদেশে যে কজন তরুণ সঙ্গীতশিল্পী সঙ্গীতে নিজস্ব ধারা তৈরি করেছেন, মিনার রহমান তাদের অন্যতম।
মিনার ঢাকার বাসাবোতে জন্মগ্রহণ করেন। তার পৈতৃক নিবাস চট্টগ্রামে। তাঁর পিতা মোহাম্মদ আজহারুল ইসলামে এবং মা নীলুফা ইয়াসমিন। ছয় ভাই বোনের মধ্যে তিনি একমাত্র ভাই ও সবার ছোট।
মিনার তার বাবাকে দেখে প্রথম গানের প্রতি উদ্ধুদ্ধ হয়েছিলেন। তার বাবা হেমন্ত মুখোপাধ্যায় এর গান গাইতেন। 
ছোটবেলাতে মিনার ছবি আঁকতেন। ছবির বিষয়বস্তুকে ঘিরে ক্লাস ফোরে পড়ার সময় প্রথম গানের লিরিক লেখেন। অষ্টম শ্রেনী থেকে কীবোর্ড বাজাতে পারতেন। ক্লাস টেনে পড়ার সময় গানের সুর দেয়া শুরু করেন। মেজ বোনের কাছ থেকে কীবোর্ড উপহার পেয়ে সঙ্গীতের প্রতি আগ্রহ আরও বেড়ে যায়। চারপাশের পরিবেশ থেকে অনুপ্রেরণা নিয়ে গান লিখতেন ও তাতে সুর দিতেন। এভাবে ২০টি গান করে ফেলেন, তা থেকে ১৩ টি গান বাছাই করে যোগাযোগ করেন রেকর্ড লেবেল প্রতিষ্ঠান জি-সিরিজ এর সাথে। সেখানে সঙ্গীতশিল্পী তাহসান এর সাথে মিনারের প্রথম দেখা হয়। তারই সঙ্গীতায়োজনে অগ্নিবীণার ব্যানারে ২০০৮ সালের আগস্টে মিনারের প্রথম একক অ্যালবাম "ডানপিটে" প্রকাশিত হয়। এ অ্যালবামের অ্যালবামের ‘সাদা’, ‘বন্ধু’, ‘জানি’ গান তিনটি বেশ জনপ্রিয়তা পায়।
মিনার তার গান সম্পর্কে দৈনিক প্রথম আলো কে এক সাক্ষাতকারে বলেন,
২০০৯ সালে জি-সিরিজের ব্যানারে মিশ্র অ্যালবাম "দি হিট অ্যালবাম ২" এ মিনারের একটি গান প্রকাশিত হয়। এ অ্যালবামের সঙ্গীত পরিচালনা করেন ফুয়াদ ও তৌসিফ।
২০১১ সালের ২৬ এপ্রিল, তাহসানের সঙ্গীতায়োজনে অগ্নিবীণার ব্যানারে মিনারের দ্বিতীয় একক অ্যালবাম "আড়ি" প্রকাশিত হয়। 
। এ অ্যালবামের গানগুলোর মধ্যে "আড়ি", "আরও একটু দূরে", "নীল" জনপ্রিয় হয়। এ অ্যালবামে তাহসান মিনারের সাথে একটি গানে কন্ঠ দেন।
২০১৩ সালে মিশ্র অ্যালবাম "দি হিট অ্যালবাম ৪" এ মিনারের একটি গান প্রকাশিত হয়।
অ্যালবাম ছাড়া মিনার বেশ কয়েকটি নাটক ও টেলিফিল্মের জন্য গান গেয়েছেন। এদের মধ্যে রয়েছে রোদোয়ান রনির ধারাবাহিক ‘এফএনএফ’ (২০১০) ও ‘এই সময়ে সেই সব মানুষেরা’ (২০১০), শিহাব শাহীনের টেলিফিল্ম ‘নীল পরী নীলাঞ্জনা’ (২০১৩) ও ‘নীল প্রজাপতি’ (২০১৩) , শাফায়েত মনসুর রানার নাটক ‘ক্লিক ক্লিক’ (২০১০) ও ‘রিভিশন’ (২০১৩) এবং তানিম রহমান অংশুর টেলিফিল্ম ইম্পসিবল ৫ (২০১৩) ও লাইফ অ্যাণ্ড ফিওনা (২০১৪)। 
এছাড়া মিনারের গানের কথায় তাহসান ‘কতদূর’ নামে একটি গানে কন্ঠ দেন যা ‘নীল পরী নীলাঞ্জনা’ টেলিফিল্মে ও পরবর্তীকালে তাহসানের যষ্ঠ একক অ্যালবাম ‘উদ্দেশ্য নেই’ এ প্রকাশিত হয়।
দ্বিতীয় একক অ্যালবামের প্রায় ৩ বছর পরে মিনার তৃতীয় একক অ্যালবাম "আহারে" নিয়ে কাজ শুরু করেন অ্যালবামটি ২০১৫ সালের ৬ জুন মুক্তি পায়।
২০০৮ সালে দশম শ্রেণীতে পড়ার সময় বাংলাদেশের একটি জনপ্রিয় রম্য পত্রিকা "উন্মাদ" এ কার্টুনিস্ট হিসেবে কাজ শুরু করেন। তখন থেকেই নিয়মিত কার্টুনিস্ট হিসেবে নিয়োজিত আছেন। এছাড়া, প্রথম আলো র রম্যপত্রিকা রস+আলো তে কার্টুন এঁকেছেন। ২০১৩ সালের বাংলা একাডেমী একুশে বই মেলাতে মিনারের ‘গাবলু’ নামে একটি কমিকসের বই প্রকাশিত হয়।
অনেক গায়ক কিংবা ব্যান্ড মিনারের সঙ্গীত জীবনে পরোক্ষ প্রেরণা যুগিয়েছেন। এদের মধ্যে তাহসান, কোল্ডপ্লে, জেমস ব্লান্ট, অর্ণব, পিঙ্ক ফ্লয়েড, ইউটু ও মহীনের ঘোড়াগুলি উল্লেখযোগ্য।
সেলফি (দ্ব্যর্থতা নিরসন)
সেলফি হলো আত্ম প্রতিকৃতি আলোকচিত্র, প্রতিকৃতি ধারণের একটি ধরণ বা শেলী যা ২০০০ শতাব্দী থেকে জনপ্রিয় হয়ে ওঠে।
সেলফি বা সেলফিস আরো উল্লেখ করতে পারে:
লীলাবাড়ি বিমানবন্দর
লীলাবাড়ি বিমানবন্দর ভারতের অরুণাচল প্রদেশের নিকটবর্তী অসম রাজ্যের লখিমপুর জেলায় অবস্থিত একটি আন্তর্জাতিক বিমানবন্দর।
এই বিমানবন্দর দ্বারা অসম ও অরুণাচল প্রদেশে বিমানসেবা উপলব্ধ হয়েছে। বিমানবন্দরটি উত্তর লখিমপুর থেকে ৭ কি:মি দূরত্বে অবস্থিত। বর্তমানে অরুণাচল প্রদেশে বিমানবন্দরের ব্যবস্থা নাই তাই বিমানের জন্য অরুণাচল প্রদেশ এই বন্দরের উপর নির্ভরশীল।
লীলাবাড়ি বিমানবন্দরের ভৌগোলিক স্থানাংক হচ্ছে । অরুণাচল প্রদেশের রাজধানী ইটানগর থেকে বিমানবন্দরটির দূরত্ব ৫৭ কি:মি:।
বিমানবন্দরটির থেকে অসম ও অরুণাচলের বিভিন্ন স্থানের দূরত্ব (৪০ কি:মি:), যোরহাট (৬৩ কি:মি), ডাপোরিজো (৭৯ কি:মি:), ডিগ্রুগড় (৯৪ কি:মি:)।
মহাবিশ্ব (গ্রন্থ)
মহাবিশ্ব বাংলাদেশের প্রথাবিরোধী লেখক হুমায়ুন আজাদ রচিত একটি মহাকাশ বিজ্ঞান ও জ্যোতির্বিজ্ঞান বিষয়ক প্রবন্ধ সংকলন। ২০০০ খ্রিষ্টাব্দের ফেব্রুয়ারিতে (ফাল্গুন, ১৪০৬ বঙ্গাব্দ) আগামী প্রকাশনী, ঢাকা থেকে এটি গ্রন্থাকারে প্রকাশিত হয়। হুমায়ুন আজাদ এই গ্রন্থটি উৎসর্গ করেছেন গ্যালিলিও গ্যালিলি এবং জিয়োরদানো ব্রুনোকে।
আজাদের এই গ্রন্থে মোট ০৯ টি প্রবন্ধ অন্তর্ভুক্ত হয়েছে। প্রবন্ধসমুহ হল :
গোপাল ভাঁড়
গোপাল ভাঁড় (বা গোপাল ভান্ড) ছিলেন মধ্যযুগে নদিয়া অঞ্চলের একজন প্রখ্যাত রম্য গল্পকার, ভাঁড় ও মনোরঞ্জনকারী। তিনি অষ্টদশ শতাব্দীতে নদিয়া জেলার প্রখ্যাত রাজা কৃষ্ণচন্দ্রের রাজসভায় নিযুক্ত ছিলেন। রাজা তাকে তার সভাসদদের মধ্যকার নবরত্নদের একজন হিসাবে অন্তর্ভুক্ত করেছিলেন। সেই আমলে রাজা কৃষ্ণচন্দ্রের প্রাসাদের সামনে নির্মিত তার একটি প্রতিকৃতি ভাষ্কর্য এখনো সেখানে অবিকৃত অবস্থায় রয়েছে। পরবর্তীতে কৃষ্ণনগর পৌরসভার সীমানায় ঘুর্নিতে গোপাল ভাঁড়ের নতুন মুর্তি স্থাপিত হয়েছে।
প্রায় দুইশত বছরেরও অধিক আবহমানকাল ধরে প্রচলিত তার জীবন-রস সমৃদ্ধ গল্পগুলো পশ্চিমবঙ্গ ও বাংলাদেশের বাংলা ভাষাভাষী মানুষের মাঝে, লোককথায় এখনো স্বমহিমায় টিকে আছে। কতগুলি গল্প প্রায় প্রবাদের ন্যায় ব্যবহৃত হয়। তাকে মোল্লা নাসিরুদ্দিন ও বীরবলের সমতুল্য হিসাবে পরিগণনা করা হয়।তাঁকে কেন্দ্র করে সনি আট টিভিতে গোপাল ভাঁড় নামে একটি এনিমেশন কার্টুন নির্মিত হয়ে প্রচারিত হচ্ছে।
গোপাল ভাঁড় চরিত্রটি ঐতিহাসিক, গবেষক ও ভাষাবিদদের কাছে বিতর্কের বিষয় বহুকাল থেকে। গোপালের গল্পগুলি সমাজে চুড়ান্ত জনপ্রিয় ও বহুল প্রচলিত হলেও গোপাল ভাঁড় বাস্তবে ছিলেন কিনা সে নিয়ে মতভেদ আছে। অনেকেই মনে করেন গোপাল ভাঁড় নামে কেউ নির্দিষ্ট করে ছিলেননা। তবে কোনো না কোনো বিদূষক রাজার প্রিয়পাত্র হন। সেরকম গোপাল নাম্নী নাপিত বংশীয় কোনো ব্যক্তি ছিলেন। গোপালের জন্ম কত বঙ্গাব্দে তা কোথাও লেখা নেই। তার জন্মস্থানের পক্ষেও কোনো নথি নেই, কৃষ্ণনগরের বাসিন্দা হিসেবে তার সম্পত্তির কিংবা জায়গা-জমির কোনো প্রমান পাওয়া যায় না। গোপালের বাবার নাম জানা গেলেও তার মা ও স্ত্রী সম্পর্কে কিছু জানা যায়নি। নগেন্দ্রনাথ দাসের মতে গোপালের পদবী ছিল 'নাই'। মহারাজ তাকে হাস্যার্ণব উপাধী দান করেন। প্রখ্যাত ঐতিহাসিক ও ভাষাবিদ সুকুমার সেন বলেছেন ‘"গোপাল ভাঁড় সম্পর্কে আধুনিক বাঙালির কৌতুহল থাকার ফলে বাস্তব অথবা কল্পিত ব্যক্তিটির সম্পর্কে যে জনশ্রুতি জাতীয় ঐতিহ্য গজিয়ে উঠেছে ও উঠছে তার বীজ হচ্ছে ভাঁড় নামের অংশটি, গোপাল ভাঁড়ের ভাঁড়টুকু সংস্কৃত শব্দ ভাণ্ডারের ‘ভাণ্ড’-জাত মনে করে অনেক গোপালের জাতি নির্ণয় করেছেন"'। পক্ষের ও বিপক্ষের যুক্তি যাই হোক, গোপাল ভাঁড় বাঙালি রসিক ও লৌকিক সংস্কৃতিতে অমলিন হয়ে আছেন।
রামেশ্বর নাথ কাও
রামেশ্বর নাথ কাও (ইংরেজি:Rameshwar Nath Kao) (জন্ম: ১০ মে ১৯১৮ – মৃত্যু: ২০ জানুয়ারি ২০০২) একজন ভারতীয় গোয়েন্দা। তিনি ভারতের বহিঃ-গোয়েন্দা সংস্থার প্রথম প্রধান ছিলেন। তিনি রিসার্চ অ্যান্ড অ্যানালাইসিস উইং (র) সংস্থার প্রতিষ্ঠাকাল থেকেই ১৯৬৯ থেকে ১৯৭৭ সাল পর্যন্ত উক্ত প্রতিষ্ঠানের প্রধান হিসেবে দায়িত্ব পালন করেন।
আবাহনী লিমিটেড (চট্টগ্রাম)
আবাহনী লিমিটেড চট্টগ্রাম বাংলাদেশের চট্টগ্রামের একটি ক্রীড়া সংগঠন। যা মূলত আবাহনী লিমিটেডের একটি শাখা হিসেবে বন্দর নগরী চট্টগ্রামে চট্টগ্রাম আবাহনী হিসেবে কার্যক্রম পরিচালনা করছে। ক্রিকেট, ফুটবল ও হকিসহ বিভিন্ন প্রতিযোগিতামুলক আসরে অংশগ্রহণ করে ক্রীড়ানৈপূর্ন প্রদর্শনের মাধ্যমে প্রতিষ্ঠানটি ইতোমধ্যে খ্যাতি অর্জন করেছে। সর্বশেষ ২০১৩ সালে ক্রীড়া সংগঠনটি বাংলাদেশ চ্যাম্পিয়নশিপ লীগের চ্যাম্পিয়ন হবার গৌরব অর্জন করে।
"চট্টগ্রাম আবাহনী" অক্টোবর ২০, ২০১৫ থেকে অক্টোবর ৩০, ২০১৫ পর্যন্ত অনুষ্ঠিত ২০১৫ শেখ কামাল আন্তর্জাতিক ক্লাব কাপ ফুটবলের প্রথম সংস্করণে বাংলাদেশ ফুটবল ফেডারেশনের সহযোগিতায় আয়োজনের পাশাপাশি চ্যাম্পিয়ন হওয়ার গৌরব অর্জন করে।
বাহানা (১৯৬৫-এর চলচ্চিত্র)
বাহানা একটি উর্দু ভাষার চলচ্চিত্র। তৎকালীন পূর্ব পাকিস্তান আমলে জহির রায়হান এর নির্মিত এই চলচ্চিত্রটি ১৯৬৫ সালের ১৬ এপ্রিল মুক্তি পায়। ছবিটিতে অভিনয় করেছিলেন কবরী সারোয়ার , রহমান, গরজ বাবু প্রমুখ। পাকিস্তান তথা বাংলাদেশের চলচ্চিত্রের ইতিহাসে এটি ছিল প্রথম সিনেমাস্কোপ চলচ্চিত্র। ছবিটি উর্দু ভাষায় নির্মাণ করার মধ্য দিয়ে জহির রায়হান পুরো পাকিস্তানে একজন বাঙালি চলচ্চিত্রকার হিসেবে বাঙালির নেতৃত্ব প্রতিষ্ঠা করেছিলেন। একটি স্থানীয় ইন্ডাস্ট্রিকে বাঁচাতে হলে এ ধরনের উদ্যোগ পরস্পর প্রতিযোগিতায় লিপ্ত দুটি ভাষাভিত্তিক জাতিগোষ্ঠীর মধ্যে বাঙালিদের নিঃসন্দেহে এগিয়ে দিয়েছিল।বাহানা ছবির সংগীত পরিচালনা করেন বাংলাদেশের বিখ্যাত সংগীত পরিচালক ও সংগীত শিল্পী খান আতাউর রহমান। ছবিতে চারটি গান রয়েছে। জহির রায়হান গানগুলো লেখেন ও আইরিন পারভীন , মুনির হোসেন, আহমেদ রুশদি ও মাসুদ রানা গানগুলোতে কন্ঠ দেন।
! নং !! গান !! কন্ঠশিল্পী !! সঙ্গীত পরিচালক
ভুসি সিবান্দা
ভুসিমুজি ভুসি সিবান্দা (জন্ম: ১০ অক্টোবর, ১৯৮৩) জিম্বাবুয়ের ক্রিকেটার। জিম্বাবুয়ে ক্রিকেট দলের পক্ষে আন্তর্জাতিক ক্রিকেট খেলছেন। এছাড়াও লোগান কাপে মিডল্যান্ডসের প্রতিনিধিত্ব করছেন।
ডানহাতি উদ্বোধনী ব্যাটসম্যান সিবান্দা কিশোর অবস্থাতেই ক্রিকেট প্রতিভার বিচ্ছুরণ ঘটান। জিম্বাবুয়ে ক্রিকেট একাডেমি থেকে স্নাতক ডিগ্রীধারী সিবান্দা জাতীয় দলে নিজের স্থান করে নেন। ২০০৩ সালে ওয়েস্ট ইন্ডিজের বিপক্ষে একদিনের আন্তর্জাতিকে তার অভিষেক ঘটে। খেলায় তিনি ৫৮ রান করেন। কিন্তু পরবর্তীকালে জাতীয় দলে তার আসা-যাওয়ার পালা শুরু হয়। পরবর্তী অর্ধ-শতকের জন্য তাকে ১৮ ইনিংস অপেক্ষা করতে হয়। তন্মধ্যে তিনি ধারাবাহিকভাবে তিন খেলায় শূন্য রান করেন।
মে, ২০০৫ সালে বিদ্রোহী জিম্বাবুয়ের ক্রিকেটারগণ জাতীয় দলে ফিরে আসলে তার আসন বেশ নড়বড়ে হয়ে যায়। কিন্তু অন্যান্যদের প্রত্যাবর্তন অসফল হলে তিনি পুণরায় শীর্ষ সারির ব্যাটসম্যান হিসেবে নিয়মিত খেলতে থাকেন। ক্যারিবিয় ত্রি-দেশীয় প্রতিযোগিতায় বার্মুদার বিপক্ষে ২০০৬ সালে অভিষেক সেঞ্চুরি করেন।
মাঝে বিরতি দিয়ে তিনি আন্তর্জাতিক ক্রিকেটে ফিরে আসেন। এসময় তিনি অবসর নেয়ার কথা অস্বীকার করেন। ২০০৭ সালে আফ্রো-এশিয়া কাপে আফ্রিকা একাদশের পক্ষে তিন খেলার মধ্যে দুইটিতে অংশ নেন। ৪০.০০ গড়ে ৮০ রান সংগ্রহ করেন। ২০১১ সালের ক্রিকেট বিশ্বকাপের শুরুতে প্রাথমিক পর্যায়ে তিনি অন্তর্ভুক্ত হননি। কিন্তু শন উইলিয়ামসের আঘাতপ্রাপ্তির ফলে মূল একাদশে তার ঠাঁই হয়। একটি খেলায় ৫৭ বলে ৬১ রান করেন সাত চারের সাহায্যে। জিম্বাবুয়ে দলে ৬ উইকেটে ৩০৮ রান করেন।
পাউডার পাফ
পাউডার পাফ () (বৈজ্ঞানিক নাম: "Calliandra haematocephala") হচ্ছে Fabaceae পরিবারের "Calliandra" গণের একটি ফুল গাছ। গাছের উচ্চতা ৭-৮ ফুট। খুব ধীরে বাড়ে এবং খুব শক্ত গাছ। ফলে ঝড় গাছের কোন ক্ষতি করতে পারে না। যখন গাছ ভরে ফুল ফোটে, দেখতে দারুণ লাগে।
ড্রীম টাউন, নোবিতা ল্যান্ড
ড্রীম টাউন, নোবিতা ল্যান্ড(Dream Land Nobita Town) জাপানি মাঙ্গা জনপ্রিয় টেলিভিশন আনিমে সিরিজ ডোরেমনের ১৯৭৯ সালের প্রথম পর্ব। যেটির কাহিনী লিখেছেন ফুজিকো এফ. ফুজিও।
পর্বটি শুরু হয় নোবিতা কে নিয়ে । নোবিতা প্রচুর বিরক্ত হয়ে যায়। তখন সুনিও তাদের ডজবল খেলার আমন্ত্রণ জানায়। যতখনে নোবিতারা পৌছায় সেখান নানা লৌহার জিনিস জিনিস। তখন ডোরেমনের কাজে সাহায্য চাই। ডোরেমন একটি ম্যানুফেকসার বিল্ডিং ক্যামেরা বের করে। তারা শহরটি তৈরীতে সফল হয়। এবং তার বন্ধুদের আমন্ত্রণ জানায়। কিন্তু কাল্পনিক শহরটি নোবিতার মা দ্বারা নষ্ট হয়। পর্ব শেষে ডোরেমন এবং নোবিতা সব ময়লা পরিষ্কার করে।
ডিব্রুগড় বিমানবন্দর
ডিব্রুগড় বিমানবন্দর () ভারতের অসম রাজ্যের ডিব্রুগড়ে অবস্থিত। এই বিমানবন্দরটি ডিব্রুগড় থেকে ১৫ কি মি দূরত্বে মোহনবাড়ি নামক স্থানে অবস্থিত। সেইজন্য এইটি "মোহনবাড়ি বিমানবন্দর" নামেও পরিচিত।
১৯৮৩ ক্রিকেট বিশ্বকাপ দলসমূহ
৯ - ২৫ জুন, ১৯৮৩ তারিখ পর্যন্ত ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপ প্রতিযোগিতায় অংশগ্রহণকারী ৮টি দলের খেলোয়াড়দের তালিকা গ্রুপ অনুযায়ী নিম্নে তুলে ধরা হলো:-
নোবিতা নোবি
, অথবা ইংরেজি সংস্করণে নোবি , ডোরেমনের সাথে ডোরেমন সিরিজের প্রধান চরিত্র। তার জন্ম ৭ আগস্টে আর তার রাশি সিংহ। সে চর্তুথ শ্রেণির ছাত্র। ( আনিমে সংস্করণে পঞ্চম শ্রেণির ছাত্র।)। সে টোকিওর নেরিমা ওয়ার্ডে বাস করে। নোবিতা নোবিসুকি নোবি আর তামাকো নোবির একমাত্র পুত্র।
নোবিতা ৭ আগষ্ট জন্ম গ্রহণ করে। নোবিতার বাবার নাম নোবিসুকে এবং মার নাম তামাকো ইংরেজি সংস্করণে নোবিতার বাবার নাম টোবি এবং মার নাম ট্যামি। নোবিতার চেহারা ফর্সা। নোবিতার ভবিষ্যতের স্ত্রী ছিল "জায়কো গৌডা"(অরিজিনাল টাইমলাইন) । কিন্তু পরবর্তীতে ডোরেমনের সাহচর্যে নবিতার স্ত্রী হয় শিজুকা(বর্তমান টাইমলাইন)। তাদের একমাত্র ছেলের নাম হবে নোবিসুকে। নোবিতার উচ্চতা ১৪০সেঃমি। নোবিতার বয়স দশ। নোবিতা কমিকস বই পড়তে পছন্দ করে।
১৯৯২ ক্রিকেট বিশ্বকাপ দলসমূহ
২২ ফেব্রুয়ারি - ২৫ মার্চ, ১৯৯২ তারিখ পর্যন্ত অস্ট্রেলিয়া ও নিউজিল্যান্ডে যৌথভাবে অনুষ্ঠিত ১৯৯২ সালের ক্রিকেট বিশ্বকাপ প্রতিযোগিতায় অংশগ্রহণকারী দলসমূহের ১৪-সদস্যবিশিষ্ট খেলোয়াড়দের তালিকা নিম্নে তুলে ধরা হলো:-
২০১৪-১৫ দক্ষিণ আফ্রিকা ক্রিকেট দলের অস্ট্রেলিয়া সফর
দক্ষিণ আফ্রিকা ক্রিকেট দল ২-২৩ নভেম্বর, ২০১৪ তারিখ পর্যন্ত অস্ট্রেলিয়া সফর করে। সফরে দলটি অস্ট্রেলিয়া ক্রিকেট দলের বিপক্ষে তিনটি টুয়েন্টি২০ আন্তর্জাতিক ও পাঁচটি একদিনের আন্তর্জাতিকে অংশ নেয়।
২০০৯ শ্রীলঙ্কা জাতীয় ক্রিকেট দলের উপর আক্রমণ
২০০৯ শ্রীলঙ্কা জাতীয় ক্রিকেট দলের উপর আক্রমণ ৩ মার্চ, ২০০৯ তারিখে সংঘটিত হয়। এতে শ্রীলঙ্কা ক্রিকেট দলের সদস্যদের নিয়ে বহনকারী একটি বাসকে ১২জন বন্দুকধারী পাকিস্তানের লাহোরে অবস্থিত গাদ্দাফি স্টেডিয়ামের কাছাকাছি এলাকায় আক্রমণ করে। ক্রিকেটারগণ তখন স্বাগতিক পাকিস্তান ক্রিকেট দলের বিরুদ্ধে দ্বিতীয় টেস্টের তৃতীয় দিনে খেলার প্রস্তুতি নিচ্ছিলেন। শ্রীলঙ্কা জাতীয় ক্রিকেট দলের ছয়জন সদস্য আঘাতপ্রাপ্ত হন। ছয় পাকিস্তানি পুলিশ ও দুইজন নিরীহ সাধারণ নাগরিক এতে প্রাণ হারান। ফিলিস্তিনের সশস্ত্র জঙ্গী কর্তৃক ১৯৭২ সালে মিউনিখে অনুষ্ঠিত গ্রীষ্মকালীন অলিম্পিকে অংশগ্রহণকারী ইসরাইলি ক্রীড়াবিদদের নিহত হবার পর এটিই প্রথম কোন জাতীয় ক্রীড়া দলের উপর সন্ত্রাসী আক্রমণ। ব্যাপকভাবে বিশ্বাস করা হয় যে, এ আক্রমণটি লস্কর-ই-ঝাংভি জঙ্গী সংগঠন কর্তৃক পরিচালিত হয়েছিল।
পাকিস্তানে দীর্ঘদিন ধরেই সফরকারী ক্রিকেট দলগুলো নিরাপত্তা সংক্রান্ত বিষয়ে আলাপ করে আসছে। মে, ২০০২ সালে নিউজিল্যান্ড ক্রিকেট দল তাদের অবস্থানকারী হোটেলের বাইরে আত্মঘাতী বোমা হামলার ফলে টেস্ট সিরিজ বাতিল করে পাকিস্তান থেকে নিজ দেশে ফেরত যায়। অবশ্য পরবর্তীকালে ২০০৩-০৪ মৌসুমে তাদের অঙ্গীকার বাস্তবায়নে পাকিস্তান সফরে এসেছিল নিউজিল্যান্ড দল। সাম্প্রতিককালে অস্ট্রেলিয়া ক্রিকেট দল মাঠের পর্যাপ্ত নিরাপত্তা না থাকায় সফর করতে অস্বীকার করে। মুম্বই আক্রমণের প্রেক্ষিতে ভারত ক্রিকেট দল পাকিস্তান সফর স্থগিত করে ও তাদের স্থলাভিষিক্ত হয় শ্রীলঙ্কা ক্রিকেট দল।
সফরকারী শ্রীলঙ্কা দলকে পাকিস্তান সরকার রাষ্ট্রপতি-ধাঁচের সর্বোচ্চ নিরাপত্তার কথা ঘোষণা করে। ২০০৪ সালে লস্কর-ই-তৈয়বা ক্রিকেট খেলার বিপক্ষে ফতোয়া জারি করে। সংগঠনটি ক্রিকেট খেলাকে ইসলামবিরুদ্ধ বলে জানায়। অক্টোবর, ২০০৭ সালে দক্ষিণ আফ্রিকার সফরের পর শ্রীলঙ্কা দলের এ সফর পাকিস্তানে প্রথম টেস্ট সফররূপে পরিচিতি পায়।
কর্মকর্তাদের মতে, লাহোরের কেন্দ্রস্থলে লিবার্ট স্কয়ারের কাছে ১২জন বন্দুকধারী আত্মগোপনে ছিল। তারা শ্রীলঙ্কা দলকে গাদ্দাফি স্টেডিয়ামে বহনকারী বাসের জন্য অপেক্ষা করছিল। বাসটি রাস্তা অতিক্রমকালে অতর্কিতে বাসকে লক্ষ্য করে গুলি করতে শুরু করে। পাকিস্তানি পুলিশ শ্রীলঙ্কা দলকে রক্ষার্থে পাল্টা গুলি চালায়। গুলি চলাকালে ছয় পুলিশ ও দুইজন নিরীহ সাধারণ ব্যক্তি নিহত হয়। কিছু প্রতিবেদনে প্রকাশ পায় যে, পাকিস্তানের নিরাপত্তা রক্ষীরা পালিয়ে যেতে বাধ্য হন। প্রায় ২০ মিনিট পর রকেট লাঞ্চার ও গ্রেনেড ফেলে সশস্ত্র বন্দুকধারীরা পালিয়ে যান।
বন্দুকধারীরা প্রথমে বাসের চাকা লক্ষ্য করে আঘাত হানে। পরবর্তীতে তারা বাসকে লক্ষ্য করে আঘাত চালায়। আক্রমণকারীরা বাসে রকেট আক্রমণ চালালেও তা লক্ষ্যে আঘাত হানতে ব্যর্থ হয় ও নিকটস্থ বৈদ্যুতিক খুঁটিতে আঘাত হানে। বাসচালক মেহার মোহাম্মদ খলিল প্রায় ৫০০ মিটার বাসকে সম্মুখে স্টেডিয়ামের কাছে নিয়ে যেতে সমর্থ হন। খলিলকে তার সাহসিকতায় বীর বনে যান। এছাড়াও আক্রমণকারীরা বাসকে লক্ষ্য করে গ্রেনেড ছুড়ে যা বাস চলে যাবার পর বিস্ফোরিত হয়।
আখতার হুসেন
আখতার হুসেন (জন্ম: ১ নভেম্বর, ১৯৪৫) বাংলাদেশী শিশু সাহিত্যিক। শিশু সাহিত্যে বিশেষ অবদানের জন্য তিনি ২০১২ সালে বাংলা একাডেমি পুরস্কার এবং অগ্রণী ব্যাংক শিশু একাডেমী শিশুসাহিত্য পুরস্কার লাভ করেন।
আখতার হুসেনের জন্ম নাটোরে জেলার লালপুর উপজেলার নুরুল্লাপুর গ্রামে। তাঁর মায়ের নাম আয়শা খাতুন ও বাবা টি.আই.এম সিকান্দার ।
বাংলাদেশে নিহত সাংবাদিকের তালিকা
বাংলাদেশে নিহত সাংবাদিকদের এই তালিকাটি বিভিন্ন সময়ে বাংলাদেশে রিপোর্টিংয়ের সময় অথবা সাংবাদিকতা চর্চার কারণে নিহত বা হত্যা করা হয়েছে এমন সাংবাদিকদের সম্পর্কে।
"কমিটি টু প্রোটেক্ট জার্নালিস্ট নামক সংস্থা নিশ্চিত করেছে যে ১৯৯২ সাল হতে এ পর্যন্ত ১৩জন সাংবাদিক নিহত হয়েছেন।
কালচে নীল ঘাস
কালচে নীল ঘাস বা আফ্রিকান নীল ঘাস () (বৈজ্ঞানিক নাম: "Zizeeria knysna") নীল প্রজাপতি'র একটি প্রজাতি, যা সাধারণত আফ্রিকা, সাইপ্রাস এবং আইবেরিয়ান পেনিনসুলায় দেখা যায়।
কখনও কখনও একে (Zizeeria lysimon) জিজিরিয়া আইসিমন (হাবনার) মনে করা হয়, তবে তা ঠিক নয় কারণ ১৯৭০ সালে প্যাপিলিও লিসিমন স্টল ("Papilio lisimon" Stoll, [1790]) একে প্রজাপতির রিওডিনিডে গোত্রে অন্তর্ভুক্ত করেছেন।
এদের ডানার দৈর্ঘ্য পুরুষদের ক্ষেত্রে ১৮-২৩ মিলিমিটার এবং মহিলাদের ক্ষেত্রে ২১-২৬ মিলিমিটার হয়ে থাকে। এই প্রজাপতিটিকে প্রায় সারা বছরই দেখা যায়।
এর লার্ভা "Medicago", "Melilotus", "Acanthyllis", "Armeria delicatula", "Polygonum equisetiforme", "Tribulus terrestris" এবং "Oxalis" খেয়ে বেচে থাকে।
গন্ধভাদালি লতা
গন্ধভাদালি লতা () (বৈজ্ঞানিক নাম: "Paederia foetida") একটি লতানো উদ্ভিদ প্রজাতি। এটিকে আলংকারিক উদ্ভিদ হিসেবেও লাগানো হয়। এর ভেষজগুণ আছে।
ঙ্গাগ-দ্বাং-'ফ্রিন-লাস
ঙ্গাগ-দ্বাং-'ফ্রিন-লাস () (১৬৬১-১৭২৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম আ-ম্দো-ঝ্বা-দ্মার () উপাধিধারী বৌদ্ধ লামা ছিলেন।
ঙ্গাগ-দ্বাং-'ফ্রিন-লাস ১৬৬১ খ্রিষ্টাব্দে তিব্বতের আমদো অঞ্চলে ঝ্বা-দ্মার () পরিবারগোষ্ঠীতে জন্মগ্রহণ করেন। তাঁর পিতার নাম ছিল কার্মা-স্ক্যাব্স ()। তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং গ্যুতো তন্ত্র মহাবিদ্যালয় থেকে শিক্ষালাভ করেন। ১৭১৫ খ্রিষ্টাব্দে তিনি লা-মো-ব্দে-ছেন () বৌদ্ধবিহারের প্রধানের দায়িত্ব লাভ করেন এবং জীবনের শেষ বারো বছর এই পদে থাকেন।
তরল
তরল হল পদার্থের তিন অবস্থার একটি অবস্থা। (অন্য তিনটি অবস্থা হল কঠিন, প্লাজমা, ও বায়বীয় অবস্থা)। এবং এটি হল পদার্থের একমাত্র অবস্থা যার নির্দিষ্ট আয়তন আছে, কিন্তু কোন নির্দিষ্ট আকার নেই। এটি তৈরী হয় অনবরত কম্পনশীল অণুর মাধ্যমে। এতে অণুগুলো আন্তঃআণবিক বন্ধনের মাধ্যমে পরস্পরের কাছাকাছি থাকে। তরলের সবচেয়ে সাধারণ উদাহরণ হল জল। তরল গ্যাসের মত প্রবাহিত হতে পারে, এবং যে পাত্রে রাখা হয়, তার আকার ধারণ করতে পারে। অধিকাংশ তরলই সংকুচিত হতে চায় না, তবে কিছু কিছু তরল সংকুচিত হয়। তরল গ্যাসের মত পুরো পাত্র দখলের চেষ্টা করেনা। এটি একটি সাধারন আয়তনে থাকে। তরল প্রবাহিত হতে পারে বলে একে প্রবাহী পদার্থ বা ফ্লুয়িড বলে। তরল ও গ্যাসকে একত্রে বলা হয় প্রবাহী
তরলের ঘনত্ব কঠিনের চেয়ে কম, কিন্তু বায়্বীয় পদার্থের চেয়ে বেশি।
ঙ্গাগ-দ্বাং-'ফ্রিন-লাস-দ্পাল-ব্জাং (আমদো ঝামার)
ঙ্গাগ-দ্বাং-'ফ্রিন-লাস-দ্পাল-ব্জাং () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় আ-ম্দো-ঝ্বা-দ্মার () উপাধিধারী বৌদ্ধ লামা ছিলেন।
ঙ্গাগ-দ্বাং-'ফ্রিন-লাস অষ্টাদশ শতাব্দীর মধ্যভাগে তিব্বতের আমদো অঞ্চলের 'বাল () নামক স্থানে জন্মগ্রহণ করেন। তিনি লা-মো-ব্দে-ছেন () বৌদ্ধবিহারে শিক্ষালাভ করেন।
ঙ্গাগ-দ্বাং-ব্স্তান-'দ্জিন-র্গ্যা-ম্ত্শো
ঙ্গাগ-দ্বাং-ব্স্তান-'দ্জিন-র্গ্যা-ম্ত্শো () (১৮০৭-১৮৪৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় আ-ম্দো-ঝ্বা-দ্মার () উপাধিধারী বৌদ্ধ লামা ছিলেন।
'ঙ্গাগ-দ্বাং-ব্স্তান-'দ্জিন-র্গ্যা-ম্ত্শো ১৮০৭ খ্রিষ্টাব্দে তিব্বতের আমদো অঞ্চলের 'বাল () নামক স্থানে ঝ্বা-দ্মার () পরিবারগোষ্ঠীতে জন্মগ্রহণ করেন। তাঁর পিতার নাম ছিল য়ি-দাম-স্ক্যাব্স () এবং মাতার নাম ছিল দ্কার-মো-স্ক্যিদ ()। দ্কোন-ম্ছোগ-ব্স্তান-পা'ই-স্গ্রোন-মে () নামক তৃতীয় গুং-থাং লামা তাঁকে ঙ্গাগ-দ্বাং-'ফ্রিন-লাস-দ্পাল-ব্জাং () নামক দ্বিতীয় আ-ম্দো-ঝ্বা-দ্মার () উপাধিধারী বৌদ্ধ লামার পুনর্জন্ম রূপে চিহ্নিত করেন। তিনি লা-মো-ব্দে-ছেন () বৌদ্ধবিহারে শিক্ষালাভ করেন এবং একুশ বছর বয়সে গ্যোন-রু-ব্লো-ব্জাং-স্ন্যান-গ্রাগ্স () নামক এক লামা তাঁকে ভিক্ষুর শপথ প্রদান করেন। পঁচিশ বছর বয়সে তিনি লা-মো-ব্দে-ছেন বৌদ্ধবিহারের প্রধানের দায়িত্ব লাভ করেন। এছাড়া তিনি র্ঙ্গা-স্গার-ব্যাং-ছুব-গ্লিং () এবং ও-ব্স্বো () বিহারের প্রধানের দায়িত্বও পালন করেন। আটত্রিশ বছর বয়সে তিনি মঙ্গোলিয়া ও চীনে তীর্থযাত্রা করেন।
আ-ম্দো-ঝ্বা-দ্মার
আ-ম্দো-ঝ্বা-দ্মার () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো
ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো () (১৯১৪-১৯৫২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম আ-ম্দো-ঝ্বা-দ্মার () উপাধিধারী বৌদ্ধ লামা ছিলেন।
ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো ১৯১৪ খ্রিষ্টাব্দে তিব্বতের আমদো অঞ্চলের আ-রিগ () নামক স্থানে এক যাযাবর পরিবারে জন্মগ্রহণ করেন। তাঁর পিতার নাম ছিল র্মা-র্গ্যাল-দোন-গ্রুব () এবং মাতার নাম ছিল ত্শে-রিং-স্ক্যিদ ()। ছয় বছর বয়সে তাঁকে দ্গে-'দুন-ব্স্তান-'দ্জিন-র্গ্যা-ম্ত্শো () নামক চতুর্থ আ-ম্দো-ঝ্বা-দ্মার () উপাধিধারী বৌদ্ধ লামার পুনর্জন্ম রূপে চিহ্নিত করা হয়। শৈশবে তাঁকে দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস () বৌদ্ধবিহারে শিক্ষাদান করা হয়। এগারো বছর বয়স থেকে তিনি লা-মো-ব্দে-ছেন () বৌদ্ধবিহারে ব্লো-ব্জাং-রাব-র্গ্যাস () নামক এক ভিক্ষুর নিকট মধ্যমক, প্রজ্ঞাপারমিতা, অভিধর্ম, বিনয় ও প্রমাণ সম্বন্ধে শিক্ষালাভ করেন। পরবর্তীকালে ব্লা-ব্রাং-ব্ক্রা-শিস-'খ্যিল () বৌদ্ধবিহারে 'জিগ্স-মেদ-'ফ্রিন-লাস-র্গ্যা-ম্ত্শো () নামক এক বৌদ্ধ ভিক্ষুর নিকট তিনি শিক্ষালাভ করেন ও ভিক্ষুর শপথ গ্রহণ করেন। চব্বিশ বছর বয়সে তিনি দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস বৌদ্ধবিহারের চতুর্থ প্রধানের দায়িত্ব লাভ করেন।
ব্লো-ব্জাং-'জিগ্স-মেদ-ব্স্তান-'দ্জিন-র্গ্যা-ম্ত্শো
ব্লো-ব্জাং-'জিগ্স-মেদ-ব্স্তান-'দ্জিন-র্গ্যা-ম্ত্শো () (১৯৫৩-১৯৮৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ আ-ম্দো-ঝ্বা-দ্মার () উপাধিধারী বৌদ্ধ লামা ছিলেন।
ব্লো-ব্জাং-'জিগ্স-মেদ-ব্স্তান-'দ্জিন-র্গ্যা-ম্ত্শো ১৯৫৩ খ্রিষ্টাব্দে তিব্বতের আমদো অঞ্চলের ম্দা'-ব্ঝি'ই-বা-রিন () নামক স্থানে জন্মগ্রহণ করেন। তাঁর পিতার নাম ছিল কুন-ভো () এবং মাতার নাম ছিল ফ্যুগ-মো-ম্ত্শো ()। জন্মের পর তাঁর পিতামহ তাঁর নাম রাখেন ঝাল-দ্কার-স্ক্যাব্স ()। ১৯৫৪ খ্রিষ্টাব্দে চতুর্দশ দলাই লামা তাঁকে ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো () নামক পঞ্চম আ-ম্দো-ঝ্বা-দ্মার () উপাধিধারী বৌদ্ধ লামার পুনর্জন্ম রূপে চিহ্নিত করেন ও তাঁর নতুন নাম রাখেন ব্লো-ব্জাং-'জিগ্স-মেদ-ব্স্তান-'দ্জিন-র্গ্যা-ম্ত্শো। চার বছর বয়সে তাঁকে ধি-ত্শা-দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস বৌদ্ধবিহারে নিয়ে গিয়ে শিক্ষাদান শুরু করা হয়। সাম্যবাদী চীন সরকারের তিব্বত অধিগ্রহণ এবং সাংস্কৃতিক বিপ্লবের সময় তিনি পশুচারণ করে জীবন অতিবাহিত করতে বাধ্য হন। ১৯৮০-এর দশকে তিনি পুনরায় ধি-ত্শা-দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস বৌদ্ধবিহারে ফিরে এসে পুনরায় ধর্মশিক্ষা লাভ করেন এবং শ্রমণের শপথ গ্রহণ করেন। ১৯৮৭ খ্রিষ্টাব্দে চৌত্রিশ বছর বয়সে তাঁর মৃত্যু হয়।
রিজা হেনড্রিক্স
রিজা রাফায়েল হেনড্রিক্স (জন্ম: ১৪ আগস্ট, ১৯৮৯) কেপ প্রদেশের কিংবার্লিতে জন্মগ্রহণকারী দক্ষিণ আফ্রিকার উদীয়মান ক্রিকেটার। দক্ষিণ আফ্রিকা ক্রিকেট দলের অন্যতম সদস্য রিজা হেনড্রিক্স মূলতঃ মাঝারি-সারির ডানহাতি ব্যাটসম্যান। এছাড়াও, ডানহাতি মিডিয়াম-ফাস্ট বোলিংয়ে পারদর্শী তিনি। পাশাপাশি ঘরোয়া ক্রিকেটে গ্রিকুয়াল্যান্ড ওয়েস্ট ও নাইটসের হয়ে খেলছেন।
২০০৭-০৮ মৌসুমে দক্ষিণ আফ্রিকা অনূর্ধ্ব-১৯ ক্রিকেট দলে খেলেন। ২০১২ সাল থেকে দক্ষিণ আফ্রিকা এ ক্রিকেট দলে প্রতিনিধিত্ব করছেন। ৫ নভেম্বর, ২০১৪ তারিখে অ্যাডিলেড ওভালে অনুষ্ঠিত খেলায় স্বাগতিক অস্ট্রেলিয়ার বিপক্ষে টুয়েন্টি২০ আন্তর্জাতিকে অভিষেক ঘটে তার।
দৈনিক জনকণ্ঠ
দৈনিক জনকণ্ঠ বাংলাদেশের ঢাকা থেকে প্রকাশিত বাংলা ভাষার একটি দৈনিক সংবাদপত্র। এটি প্রথম প্রকাশিত হয় ১৯৯৩ সালের ২১ ফেব্রুয়ারি। পত্রিকাটি চার রঙে মুদ্রিত। নিয়মিত সংখ্যা ২০ পৃষ্ঠা। দেশের খ্যাতনামা সাংবাদিক মোহাম্মদ আতিকউল্লাহ খান মাসুদ সম্পাদনায় এ পত্রিকাটি প্রকাশিত হয়।
তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী, ফাইন্যান্সিয়াল এক্সপ্রেসের প্রচলন সংখ্যা ২,৭৫,০০০ কপি যা বাংলাদেশ থেকে প্রকাশিত জাতীয় দৈনিকসমূহের মধ্যে ষষ্ঠ।
এস্ট্রাডিওল
এস্ট্রাডিওল বা আরো স্পষ্ট করে, ১৭ β-এস্ট্রাডিওল () হল প্রধাণত একটি স্ত্রী লিঙ্গীয় দৈহিক বৈশিষ্ট্য বিবর্ধক হরমোন| পাশাপাশি পুংদেহের বিকাশেও এর ভূমিকা রয়েছে|
ঢোলপাতা
ঢোলপাতা বা কানশিরে বা কানাইবাঁশি, () (বৈজ্ঞানিক নাম: "Commelina benghalensis") হচ্ছে উষ্ণমণ্ডলীয় এশিয়া ও আফ্রিকার উদ্ভিদ। এর ভেষজগুণ আছে। গ্লু এবং এন্টিসেপ্টিক হিসেবে কাজ করে। ঢোলপাতায় নীল রঙের তিন পাপড়ির ফুল হয়।
২০০৬ ফ্রেঞ্চ মোটরসাইকেল গ্র্যান্ড প্রিক্স
২০০৬ সালের মোটরসাইকেল গ্র্যান্ড প্রিক্স হল পঞ্চম মোটর সাইকেল প্রতিযোগিতা। ২০০৬ সালের মোটরসাইকেল গ্র্যান্ড প্রিক্স সিজনের। এটা ২০০৬ সালের মে মাসে ১৯ থেকে ২১ তারিখ লি মানস বুগাতিতে অনুষ্ঠিত হয়।
২০১২-১৩ ওয়ার্ল্ড সিরিজ হকি
২০১২ ১৩ বিশ্ব হকি সিরিজ হল দ্বিতীয় মৌসুম বিশ্ব হকি সিরিজ টুর্নামেন্টের। এই সিরিজটি অনুষ্ঠিত হয়েছিল ১৫ই ডিসেম্বর, ২০১২ থেকে ২০শে জানুয়ারি, ২০১৩
পর্যন্ত।
জোভান্নি ফুলকো
জোভান্নি ফুলকো (; ১৬১৫-১৬৮০) বারোক যুগের ইতালীয় চিত্রশিল্পী।
জোভান্নি ফুলকো ১৬১৫ খ্রিষ্টাব্দে সিসিলি দ্বীপের মেসিনা শহরে জন্ম গ্রহণ করে। এই স্থানের তিনি প্রথম চিত্র শিল্পকলা সম্বন্ধে শিক্ষালাভ করে নেপলস যান।
তাপ চিকিৎসা
তাপ চিকিৎসা শিল্প ও ধাতব কাজ শারীরিক পরিবর্তন করতে ব্যবহৃত প্রক্রিয়া, এবং কখনও কখনও উপাদানের রাসায়নিক, ধর্ম পরিবর্তনে কাজে লাগে। সবচেয়ে সাধারণ কার্যক্ষেত্র ধাতুবিদ্যা।
কৌশল্যা
কৌশল্যা হলেন রামায়ণ মহাকাব্যে অযোধ্যার রাজা দশরথের প্রধানা স্ত্রী । ইনি শ্রীরামের জননী । ইনি কোশলাধিপতির কন্যা । দীর্ঘকাল নিঃসন্তান থাকায় দশরথ পুত্রেষ্টিযজ্ঞ করেন এবং তারই ফলে কৌশল্যার গর্ভে রামের জন্ম হয় । তাছাড়াও এর পূর্বেই দশরথের ঔরসে কৌশল্যা এক কন্যাসন্তানের জন্ম দেন। তাঁর নাম শান্তা।
সুমিত্রা
সুমিত্রা হলেন রামায়ণ মহাকাব্যে দশরথের তৃতীয়া স্ত্রী ও যমজ সন্তান লক্ষ্মণ ও শত্রুঘ্নের মাতা । বনবাসে গমনের সময় লক্ষ্মণ মাতার চরণস্পর্শ করে আশীর্বাদ ভিক্ষা করলে তিনি বলেছিলেন " পরিব্রাজক অবস্থায় তুমি রামকে অনুসরণ কোর । রামকে পিতা, সীতাকে মাতা ও বনকে অযোধ্যা বলে মনে কোর । রামের বনবাসকালে ইনি কৌশল্যাকে সান্ত্বনা দিতেন । দীর্ঘকাল পরে রামের রাজত্বকালে সুমিত্রা বহুবিধ ধর্মানুষ্ঠান করে দেহত্যাগ করেন ।
কল্কি অবতার অউর মুহম্মদ সাহিব (বই)
কল্কি অবতার অউর মুহম্মদ সাহিব (হিন্দি: कल्कि अवतार और मुहम्मद साहिब) ভারতীয় হিন্দু পণ্ডিত বেদপ্রকাশ উপাধ্যায় কর্তৃক ১৯৬৯ সালে রচিত একটি গ্রন্থ, যেটি সরস্বত বেদান্ত প্রকাশ সংঘের তত্ত্বাবধানে প্রকাশিত হয়। প্রকাশের পর থেকে এযাবৎ ভারতের হিন্দু-মুসলিম মহলে ব্যাপক পরিসরে আলোচিত ও সমালোচিত হলেও বইটি ইংরেজি, মালায়াম, উর্দু, আরবি, তামিল, বাংলা ও বিভিন্ন ভারতীয় ভাষাসহ বিশ্বের প্রায় ২০টি ভাষায় অনূদিত হয়। বেদ ও পুরাণে বর্ণিত সূত্রানুসারে কল্কি অবতার ও নবি মুহাম্মদের মাঝে সাদৃশ্য উপস্থাপন করাই ছিল বইটির মূল বিষয়বস্তু। বইটি হিন্দু–মুসলিম সম্পর্ক বিষয়ক সমালোচনা ও বিতর্কের অন্যতম কেন্দ্রবিন্দু।
নার্গিস ফাখরি
নার্গিস ফাখরি (জন্মঃ ২০ অক্টোবর ১৯৭৯) হলেন একজন আমেরিকান মডেল ও অভিনেত্রী; যিনি প্রধানত হিন্দি চলচ্চিত্র বা বলিউডে কাজ করে থাকেন। তিনি সর্বপ্রথম "আমেরিকার নেক্স টপ মডেল" হওয়ার মাধ্যমে মিডিয়াতে প্রবেশ করেন। এরপর তিনি ২০১১ সালের বলিউডি চলচ্চিত্র রকস্টার অভিনয়ের মাধ্যমে অভিনেত্রী হিসেবে আত্মপ্রকাশ করেন। চলচ্চিত্রটিতে অসাধারণ অভিনয়ের মাধ্যমে সকলের নজর কাড়েন। এছাড়াও তার ২০১৩ সালের "মাদ্রাজ ক্যাফ" ও ২০১৪ সালের "মে তেরা হিরো" চলচ্চিত্র তাকে অভিনেত্রী হিসেবে প্রতিষ্ঠা করতে সাহায্য করে।
নার্গিস ১৯৭৯ সালের ২০ অক্টোবর তারিখে নিউইয়র্ক এর কুইন্স সিটিতে পাকিস্তানি পিতা মুহাম্মাদ ফাখরি ও চেক মাতা মারিও ফাখরির ঘরে জন্মগ্রহণ করেন। যখন তার বয়স ছয় অথবা সাত বছর, তখন তার পিতা মাতার মধ্যে বিবাহ বিচ্ছেদ হয়। নার্গিসের উচ্চতা পাঁচ ফুট নয় ইঞ্চি।
লিবিডো
লিবিডো (; সমার্থক: যৌন তাড়না, যৌন প্রবৃত্তি) হল কোন ব্যক্তির সার্বিক যৌন প্রবৃত্তি বা যৌনকামনা। যৌন প্রবৃত্তি জৈবিক, মানসিক ও সামাজিক বিষয় কর্তৃক প্রভাবিত হয়। জৈবিকভাবে, যৌন হরমোনসমূহ ও সহযোগী নিউরোট্রান্সমিটারসমূহ যেগুলো নিউক্লিয়াস এ্যাকিউম্বেন্সের উপর ক্রিয়া করে (প্রাথমিকভাবে টেস্টোস্টেরন ও ডোপামিন, যথাক্রমে), এগুলো মানবদেহে যৌন প্রবৃত্তি নিয়ন্ত্রণ করে। কাজ ও পরিবারের মত সামাজিক বিষয়, এবং ব্যক্তিত্ব ও মনোদৈহিক চাপের মত আভ্যন্তরীন মনস্তাত্ত্বিক উপাদান বা বিষয়গুলোও যৌন প্রবৃত্তিকে প্রভাবিত করতে পারে। পাশাপাশি শারীরিক অবস্থা, ওষুধপত্র, জীবনযাপন-প্রনালী, সম্পর্কের বিষয়াবলি ও বয়স (যেমন বয়ঃসন্ধি) দ্বারাও যৌন প্রবৃত্তি প্রভাবিত হতে পারে। কোন ব্যক্তির যদি চরমভাবে বারংবার বা হঠাৎ করে যৌন তাড়না বৃদ্ধি পাওয়ার প্রবণতা থাকে তবে তার হাইপারসেক্সুয়ালিটি হয়েছে বলে মনে করা যেতে পারে, আর এর বিপরীত অবস্থাকে বলা হয় হাইপোসেক্সুয়ালিটি।
কোন ব্যক্তির হয়তো যৌন আকাঙ্খা আছে কিন্তু সেই আকাঙ্খা পূরণের কোন সুযোগ নেই, অথবা ব্যক্তিগত, নৈতিক বা ধর্মীয় কারণে সে উক্ত চাহিদা অনুযায়ী আচরণ করা থেকে বিরত থাকে। মনস্তাত্বিকভাবে, কোন ব্যক্তির চাহিদাকে অবদমন বা সসম্মানে গ্রহণ করা হতে পারে। অপর দিকে, কোন প্রকৃত বাসনা ছাড়াও কোন একজন ব্যক্তি যৌনাচরণে অংশ নিতে পারে। বিভিন্ন উপাদান মানব যৌন প্রবৃত্তিকে প্রভাবিত করতে পারে, যেমন শারীরিক ও মানসিক চাপ, অসুস্থতা, গর্ভধারণ এবং অন্যান্য। ২০০১ সালের ১৫০টি পর্যবেক্ষণের উপর করা একটি উচ্চতর গবেষণার গড় ফলাফলে পাওয়া যায় যে, নারীদের তুলনায় পুরুষদের যৌন আকাঙ্খা বেশী।
মানব সমাজে অন্তরঙ্গ সম্পর্ক তৈরিতে ও তা বজায় রাখতে যৌন আকাঙ্খাসমূহ প্রায়শই একটি গুরুত্বপূর্ণ উপাদান হিসেবে কাজ করে। যৌন আকাঙ্খার অভাব বা শুন্যতা উক্ত সম্পর্কের ক্ষেত্রে বিরূপ প্রভাব ফেলতে পারে। কোন যৌন সম্পর্কে যে কোন সঙ্গীর যৌন আকাঙ্খার পরিবর্তন যদি বহাল থাকে বা সমাধান না করা হয়, তবে তা সম্পর্কে সমস্যা তৈরি করতে পারে। কোন সঙ্গীর অবিশ্বস্ততা এই ইঙ্গিতের আভাস বহন করতে পারে যে, কোন সঙ্গীর পরিবর্তনশীল/পরিবর্তিত যৌন আকাঙ্খা বর্তমান সম্পর্কের মাধ্যমে আর তৃপ্ত হতে পারবে না। সঙ্গীদের মধ্যে যৌন আকাঙ্খার অসমতা বা যৌন আকাঙ্খাসম্পন্ন ও যৌনতাপ্রিয় সঙ্গীদের মাঝে নগন্য যোগাযোগের ফলে সমস্যার উত্থান হতে পারে।
ফিয়াট পালিও
ফিয়াট পালিও ১৯৯৬ খ্রিষ্টাব্দে ইতালিয় গাড়ী প্রস্তুতকারক ফিয়াট দ্বারা নির্মিত একটি সুপারমিনি কার।
মাঙ্গা
হল জাপানে অথবা জাপানি ভাষায় নির্মিত কমিকস। এর গঠনশৈলীর বিকাশ ঘটেছে উনিশ শতকের শেষভাগে। [১] জাপানের প্রাচীন শিল্পকলার সাথে ঘনিষ্ঠ সম্পর্ক রয়েছে মাঙ্গার। [২]
উইকিপিডিয়া স্মৃতিস্তম্ভ
উইকিপিডিয়া স্মৃতিস্তম্ভ (), আর্মেনিয়ান ভাস্কর মিহরান হাকোবায়ান কর্তৃক নকশাকৃত এবং উইকিপিডিয়া অবদানকারীদের সম্মানে পোল্যান্ডের স্লুবিস শহরে অবস্থিত একটি মূর্তি।
এই স্মৃতিস্তম্ভে দুইটি পুরুষমূর্তি একং দুইটি নারী মূর্তি একটি গোলককে প্রায় দুই মিটার উঁচুতে তুলে ধরেছে। উইকিপিডিয়ার লোগো এই গোলক দ্বারা উপস্থাপিত হয়েছে। আর্মেনিয়া জাত শিল্পী মিহরান হাকোবায়ান ফাইবার ও রজন দ্বারা নির্মিত এই মূর্তিটির নকশা প্রস্তুত করেন। এই মূর্তিটি নির্মাণ করতে ৫০,০০০ পোলিশ জ্লোটি ব্যয় হয়, যা স্নুবিস আঞ্চলিক কর্তৃপক্ষ কর্তৃক প্রদান করা হয়।
২০১০ খ্রিষ্টাব্দে পোল্যান্ডের স্লুবিস শহরে অবস্থিত কলেজিয়াম পোলোনিসিয়াম নামক প্রতিষ্ঠানের অধ্যাপক ও অধিকর্তা ক্রজিস্তফ্‌ ওজচিয়েকোস্কি এই ভাস্কর্যের নির্মাণ পরিকল্পনা করেন। ওজচিয়েকোস্কি বলেন, "আমি উইকিপিডিয়ার সম্মুখে নত হতে রাজী আছি, সেই কারণে আমি একটি স্মৃতিস্তম্ভের চিন্তা করেছিলাম, যেখানে আমি তস করতে পারি।" দশ লক্ষের অধিক নিবন্ধ ধারণকারী পোলিশ উইকিপিডিয়া পোল্যান্ডে একটি জনপ্রিয় ওয়েবসাইট, যা এই স্মৃতিস্তম্ভ নির্মাণকালে বিশ্বের দ্বাদশ বৃহত্তম উইকিপিডিয়া হিসেবে গণ্য।
২০১৪ খ্রিষ্টাব্দের ২২শে অক্টোবর এই ভাস্কর্যটির আবরণ উন্মোচন করা হলে উইকিপিডিয়ার প্রতি উৎসর্গীকৃত পৃথিবীর প্রথম ভাস্কর্য হিসেবে ইতিহাসে স্থান করে নেয়। উইকিমিডিয়া ফাউন্ডেশন এবং পোলিশ ও জার্মান উইকিমিডিয়ার প্রতিনিধিদল এই উদ্বোধনী অনুষ্ঠানে যোগদান করেন। উইকিমিডিয়া স্বেচ্ছাকর্মী অধ্যাপক ডারিয়ুজ জেমিয়েলনিয়াক এই অনুষ্ঠানের উদ্বোধনী বক্তৃতা দেন এবং উইকিপিডিয়ার প্রতিষ্ঠাতা জিমি ওয়েলস এই ঘটনার স্বীকৃতিতে বিবৃতি দেন।
ডোপামিন
ডোপামিন (3,4-dihydroxyphenethylamine হতে পরিবর্তিত সমাণু) হল একটি হরমোন এবং ক্যাটেকোলামাইন ও ফেনাথ্যালামিন পরিবারের একটি নিউরো ট্রান্সমিটার যা মানব মস্তিষ্ক ও শরীরে বহুসংখ্যক গুরুত্বপূর্ণ ভূমিকা পালন করে। প্রাকৃতিকভাবেই এটি মানব শরীরে উৎপন্ন হয়। কিন্তু স্থায়ী মাদক সেবনের ফলে উৎপন্ন নেশায় ডোপামিনিক নিউরোট্রান্সমিশনের ফলে জ্বিনের আচরণিক বৈপরীত্য দেখা দেয়। ফেনিসিডিল কোকেইন, নিকোটিন, ক্যানবিনয়েড এসব মাদকে এ প্রভাব সৃষ্টি হয়। FoSB(একটি প্রোটিন) ছাড়াও এডিনোসিন মনোফসফেট সংবেদী পদার্থ সংযোগকারী প্রোটিন, নিউক্লিয়ার ফ্যাক্টর কাপ্পা বি এরকম প্রতিক্রিয়া সৃষ্টি করে। এছাড়া যৌনতা( বা প্রেম), সুস্বাদু খাবার এবং শরীরচর্চা (বা খেলাধূলা) এসব প্রাকৃতিক বৈশিষ্টে "পুরস্কার" স্বরূপ আনন্দ অনুভূতির আচরণিক সাড়াদানে এটি গুরুত্বপূর্ণ ভূমিকা পালন করে। এ কারণে একে কর্ম ত্বরাণ্বিতকরণ হরমোন বলা হয়। ডোপামিন হরমোন ঠিকভাবে উৎপাদিত না হওয়াকে পারকিনসন রোগ বলে| এল ডোপা হরমোন প্রয়োগের মাধ্যমে এ রোগের প্রতিকার করা যায়|
২০১৪-১৫ সংযুক্ত আরব আমিরাতে নিউজিল্যান্ড বনাম পাকিস্তান ক্রিকেট দল
নিউজিল্যান্ড ক্রিকেট দল পূর্ব-নির্ধারিত সময়সূচী মোতাবেক ১১ নভেম্বর থেকে ১৯ ডিসেম্বর, ২০১৪ তারিখ পর্যন্ত সংযুক্ত আরব আমিরাত সফর করে। সেখানে তারা পাকিস্তান ক্রিকেট দলের বিপক্ষে তিনটি টেস্ট, দুইটি টুয়েন্টি২০ আন্তর্জাতিক ও পাঁচটি একদিনের আন্তর্জাতিকে অংশ নেয়। পাকিস্তানে পর্যাপ্ত নিরাপত্তা ব্যবস্থা না থাকায় সংযুক্ত আরব আমিরাতে এ ক্রিকেট সিরিজের আয়োজন করা হয়েছে।
নাথান রিয়ারডন
নাথান জন রিয়ারডন (; জন্ম: ৮ নভেম্বর, ১৯৮৪) কুইন্সল্যান্ডের চিনচিলা এলাকায় জন্মগ্রহণকারী অস্ট্রেলিয়ার উদীয়মান ক্রিকেটার। অস্ট্রেলিয়া ক্রিকেট দলের অন্যতম সদস্য নাথান রিয়ারডন ঘরোয়া ক্রিকেটে কুইন্সল্যান্ডের পক্ষে খেলছেন। ৫ নভেম্বর, ২০১৪ তারিখে সফরকারী দক্ষিণ আফ্রিকার বিপক্ষে টুয়েন্টি২০ আন্তর্জাতিকে অভিষেক ঘটে তার।
বেহুলা (চলচ্চিত্র)
বেহুলা ১৯৬৬ সালে মুক্তিপ্রাপ্ত একটি বাংলা চলচ্চিত্র। জহির রায়হান ছিলেন ছবিটির চিত্রনাট্যকার ও পরিচালক। ছবিটি নির্মিত হয়েছে বাংলার প্রচলিত লোককাহিনী, হিন্দু পুরাণ মনসামঙ্গল কাব্যের বেহুলা-লখিন্দরের উপাখ্যান অবলম্বনে। প্রযোজনা করেছেন ইফতেখারুল আলম। ছবিটিতে অভিনয় করেন সূচন্দা, রাজ্জাক, সুমিতা দেবী, ফতেহ লোহানী, মোহাম্মদ জাকারিয়া, আমজাদ হোসেন প্রমুখ।বাহানা চলচ্চিত্র নির্মাণের পরে জহির রায়হান নতুন চলচ্চিত্রের বিষয়বস্তু হিসেবে বেছে নেন বাংলার প্রচলিত ও অতিপরিচিত এক লোককাহিনী, হিন্দু পুরাণ মনসামঙ্গল কাব্যের বেহুলা-লখিন্দরের উপাখ্যান। বেহুলা চরিত্রের জন্য নির্বাচন করেন সূচন্দা কে। এটি ছিল সূচন্দার অভিনীত দ্বিতীয় ছবি। এর আগে তিনি প্রখ্যাত পরিচালক সুভাষ দত্তের "কাগজের নৌকা" চলচ্চিত্রে প্রথম অভিনয় করেন। লখিন্দরের ভূমিকায় তৎকালীন নায়কদের পছন্দ না হওয়ায় নতুন কাউকে নেওয়ার কথা ভাবেন। অভিনেতা রাজ্জাক কে খবর পাঠিয়ে আসতে বলেন। তাকে দেখে প্রাথমিক পছন্দ হয় জহির রায়হান এর। 
এক সপ্তাহ দাঁড়ি না কামিয়ে আবার তার সাথে দেখা করতে বললেন। সাত দিন পর খোঁচা খোঁচা দাঁড়িতে পূর্ণ সন্তুষ্ট হয়ে লখিন্দর চরিত্রে চূড়ান্ত করেন রাজ্জাককে। চলচ্চিত্রে কেন্দ্রীয় চরিত্রে এটিই ছিল তার প্রথম ছবি।
বেহুলা চলচ্চিত্রে সঙ্গীতের ভূমিকা বিশেষভাবে উল্লেখনীয়। এই ছবিতে মোট ১৪টি গান ও খণ্ডগান ব্যবহৃত হয়েছে। গানগুলোতে কন্ঠ দেন শাহনাজ বেগম, নীনা খান, ঝর্ণা ব্যানার্জী, মৌসুমি কবির, কণা, লাভলী, নাজমুল হুদা, দিলীপ বিশ্বাস, নাজমুন হুদা, আবদুল লতিফ, আলতাফ মাহমুদ , মাহমুদুন্নবী প্রমুখ। প্রখ্যাত সুরকার আলতাফ মাহমুদ সঙ্গীত পরিচালনা করেন।
১৯৯৬ ক্রিকেট বিশ্বকাপ দলসমূহ
১৪ ফেব্রুয়ারি - ১৭ মার্চ, ১৯৯৬ তারিখ পর্যন্ত ভারত, পাকিস্তান ও শ্রীলঙ্কায় যৌথভাবে অনুষ্ঠিত ১৯৯৬ সালের ক্রিকেট বিশ্বকাপ প্রতিযোগিতায় অংশগ্রহণকারী দলসমূহের ১৪-সদস্যবিশিষ্ট খেলোয়াড়দের চূড়ান্ত তালিকা নিম্নে তুলে ধরা হলো:-
উইকিপিডিয়ার রূপরেখা
নিম্নলিখিত রূপরেখা প্রসঙ্গোচিত বিষয়ের সারসংক্ষেপ রূপে উইকিপিডিয়ার নির্দেশিকা হিসেবে প্রদান করা হয়:
উইকিপিডিয়া – অলাভজনক উইকিমিডিয়া ফাউন্ডেশন সমর্থিত মুক্ত, ওয়েব-ভিত্তিক, সম্মিলিত, বহুভাষী বিশ্বকোষ প্রকল্প। এর ২০ মিলিয়নের অধিক নিবন্ধ (বাংলায় ) বিশ্বজুড়ে স্বেচ্ছাসেবকদের সহযোগীতায় লেখা হয়েছে। এর প্রায় সকল নিবন্ধ সাইটে প্রবেশকারী যে কেউ সম্পাদনা করতে পারে, এবং এখানে প্রায় ১০০,০০০ নিয়মিত সক্রিয় অবদানকারী রয়েছে।
উইকিপিডিয়ার ইতিহাস
আর্নস্ট অটো ফিশার
আর্নস্ট অটো ফিশার একজন জার্মান রসায়নবিজ্ঞানী। তিনি ১৯৭৩ সালে রসায়নে নোবেল পুরস্কার লাভ করেন।
ফিশার ১৯১৮ সালের ১০ নভেম্বর জন্মগ্রহণ করেন। তিনি ১৯৪১ সালে টেকনিক্যাল ইউনিভার্সিটি অব মিউনিখ এ রসায়ন পড়া শুরু করেন। তিন ১৯৪৯ সালে গ্র্যাজুয়েট হন। তিনি ১৯৫২ সালে ডক্টরেট ডিগ্রি লাভ করেন। তিনি ১৯৫৫ সালে টেকনিক্যাল ইউনিভার্সিটি অব মিউনিখ এ লেকচারার হিসেবে নিযুক্ত হন এবং ১৯৫৭ সালে অধ্যাপক পদে উন্নীত হন।
পাদ্রিশিবপুর
পাদ্রিশিবপুর
পাদ্রিশিবপুর বাংলাদেশের অন্যতম একটি সুপ্রাচীন ধর্মপল্লী। বাংলাদেশের ক্যাথলিক মন্ডলীর 
আগমনের সাথে সাথে পর্তুগীজ মিশনারীগন পাদ্রীশিবপুরে এসে খ্রীষ্ট ধর্মের যে বীজ প্রায় ৩ শত 
বৎসর আগে বপন করেছিলেন তা এখন একটি বৃক্ষরূপে দন্ডায়মান। এ খ্রীষ্ট ধর্মপল্লী অতি 
পুরাতন হওয়া সও্বেও এখানে কোন প্রকার ইতিহাস লিখিত আকারে কিংবা কোন প্রকার তথ্যাদি 
সংরক্ষিতভাবে পাওয়া যায়নি যা দিয়ে একটি পুর্নাঙ্গ ইতিহাস দাঁড় করানো যায়। তবে বাংলাদেশের 
খ্রীস্টধর্মের বিভিন্ন ইতিহাসের তথ্যাদি বা সূত্র থেকে যেটুকু সংগ্রহ করা হল, তারই বনর্ণা এখানে তুলে 
ধরা হলো।
কথিত আছে সপ্তদশ খ্রীষ্টাব্দের গোড়ার দিকে বাংলাদেশের বার ভূঁইয়ার অন্যতম রাজা রাজবল্লব সেন এতদ্বঞ্চলের জমিদার ছিলেন।
বাকলা বা বর্তমান বরিশাল জেলার বৃহত্তর দক্ষিণ অঞ্চলের প্রজাগণ অতিশয় দুঃধর্ষ হওয়ায় জমিদার
প্রজাদের থেকে কর বা খাজনা আদায় করতে সক্ষম না হওয়ায় তিনি পশ্চিম বঙ্গের (ভারত) হুগলী জেলার ব্যান্ডেল থেকে কয়েকজন
পর্তুগীজ বনিকদের চেয়ে পাঠালেন। সেই সময় ব্যান্ডেলে পর্তুগীজদের একটি উপনিবেশ গড়ে উঠেছিল। জানা যায় জমিদারের অনুরোধ ক্রমে
ব্যান্ডেল থেকে ৪ জন পর্তুগীজ বণিক তাদের বন্ধুকসহ এখানে আগমন করেন। জমিদার তাদেরকে এখানে বসবাসের জায়গীর হিসাবে একটি
তালুক প্রদান করে। তারা জমিদারের পক্ষে কর আদায় করে জমিদারকে দিতেন। এই পর্তুগীজ বণিকেরা ছিলেন রোমান ক্যাথলিক। এই স্থানটি 
এবং এর পার্শ্ববর্তী এলাকাগুলি ছিল প্রধানত হিন্ধুদের বসবাস। তাই জায়গার নাম ছিল একজন হিন্দুদেবতার নামানুসারে শিবপুর। 
পাদ্রীদের আগমনের পরে এই স্থানটির নাম হয় পাদ্রীশিবপুর।
নিষ্কামিতা
নিষ্কামিতা, অযৌনতা বা যৌনশূণ্যতা () হল কারও প্রতি যৌন আকর্ষণের অভাব বা যৌন কর্মকান্ডে অনুভূতি এবং আগ্রহের অভাব বা অনুপস্থিতি। একে কোন যৌন পরিচয় ধারণ না করা বা বিপরীতকামিতা ও সমান্তরাল যৌনতার প্রকরণসমূহের একটি হিসেবে ধরা হয়। ২০০৪ সালের একটি গবেষণায় দেখা গেছে যে, ব্রিটিশ জনগণের শতকরা ১ ভাগ অযৌনকামী।
নিষ্কামিতাকে যৌনসংযম এবং চিরকুমার থাকা থেকে পৃথকভাবে দেখা হয়, যেগুলো ব্যক্তির আচরণ ও ধর্মবিশ্বাস দ্বারা নিয়ন্ত্রিত, তবে যদি এটি যৌন আচরণ না হয়ে যৌন পরিচয় হয় তবে তা দীর্ঘস্থায়ী হয়। নিষ্কামী ব্যক্তিদের মধ্যে অনেকে নিজ সঙ্গীকে খুশি করার জন্য এবং সন্তান উৎপাদনের জন্য যৌন কর্মকান্ডে অংশ নেন।
কিং অব দ্য জাঙ্গল (১৯৩৩-এর চলচ্চিত্র)
কিং অফ দ্য জাঙ্গল হল ১৯৩৩ সালে মুক্তিপ্রাপ্ত মার্কিন রোমাঞ্চকর সাদাকালো চলচ্চিত্র। যেটি পরিচালনা করেছেন এইচ. ব্রুস হাম্বারস্টোন এবং ম্যাক্স মার্সিন। এই চলচ্চিত্রে অভিনয় করেন মার্কিন সাঁতারু ও অলিম্পিক স্বর্ণ পদক বিজয়ী বুস্টার ক্রাব।
আফ্রিকার এক জঙ্গলে কাসপা পর্বতের চূড়া থেকে নেমে আসে। কিছু সিংহের বাচ্চার সাথে তার দেখা হয় এবং সে তাদের সাথে খেলতে থাকে। মা সিংহ এসে তাকে নিয়ে যায় এবং তার বাচ্চাদের সাথে খেলতে দেয়। বছর বিশেক পরে কাসপা পরিপূর্ণ মানুষ এখন তার সিংহ বন্ধুদের সাহায্য করে। কিছু শিকারি বনে প্রবেশ করে তাকে দেখতে পায় এবং দেখে সে তর্জন গর্জন ছাড়া তাদের সাথে কথা বলতে পারছে না। তারা তাকে বন্দী করে এবং সিংহের সাথে খাঁচায় ভরে আমেরিকায় সার্কাসে বিক্রি করতে নিয়ে যায়। কাসপা বন্দীদশা থেকে নিজেকে মুক্ত করে এবং সাঁতরে নদী পাড়ি দিয়ে শহরে চলে যায়। সেখানে এক পথচারী তাকে দেখতে পেয়ে পুলিশে খবর দেয়। পুলিশ তার পিছনে লাগলে সে পালিয়ে গিয়ে একটি জানালা দিয়ে স্কুল শিক্ষক অ্যানি রজার্স ও তার রুমমেট সুয়ের অ্যাপার্টমেন্টে ঢোকে যায়। তাকে খাবার দেওয়ার পর অ্যানি তাকে শিক্ষাদান করে সভ্য করে তুলতে চায়। কিন্তু কাসপা নিজেকে এই নতুন জীবনে সুখী মনে করে না এবং সে আফ্রিকায় ফিরে যেতে চায়।
লিমনোফিলা (উদ্ভিদ)
লিমনোফিলা () হচ্ছে প্লান্টাগিনাসি পরিবারের একটি গণের নাম।
এই গণে প্রায় ৪০টি প্রজাতি আছে। প্রজাতিসমূহ হচ্ছে:
জেসিকা স্ক্র্যাম
জেসিকা "জেসি" স্যাকরাম (জন্ম জানুয়ারি ১৫, ১৯৮৬) একজন মার্কিন অভিনেত্রী এবং মডেল। তার সবচেয়ে উল্লেখযোগ্য ভূমিকা ছিলো "ভেরোনিকা মার্স" টেলিভিশন ধারাবাহিকে হানা গ্রিফিথ চরিত্রে, "লাইফ" টেলিভিশন ধারাবাহিকে রেচেল সাইবল্ট চরিত্রে, "ফরিং স্কাইস" টেলিভিশন ধারাবাহিকে ক্যারেন চরিত্রে এবং "ওয়ান্স আপন অ্যা টাইম" সিন্ড্যারেল্যা/অ্যাশলে বয়েড চরিত্রে অভিনয়।
উইলিয়াম হেইডেন রেনল্ডস
উইলিয়াম হেইডেন রেনল্ডস (২৯ জুন,১৮৪৭-ফেব্রুয়ারি ১৯৩৫) ১৯১০ খ্রিষ্টাব্দ থেকে ১৯১৩ খ্রিষ্টাব্দ পর্যন্ত অর্ল্যান্ডোর কুড়িতম মেয়র ছিলেন। এছাড়াও তিনি ১৯০৮ খ্রিষ্টাব্দ থেকে ১৯১৪ খ্রিষ্টাব্দ পর্যন্ত ওরাল্যান্ডো টেলিফোন কোম্পানীর মালিক ছিলেন। ১৯৩৫ সালে তিনি ৮৭ বছর বয়সে মারা যান।
K
K (নাম "কে" ) আইএসও মৌলিক লাতিন বর্ণমালার একাদশ অক্ষর।
এশীয় অবকাঠামো বিনিয়োগ ব্যাংক
এশীয় অবকাঠামো বিনিয়োগ ব্যাংক (এআইআইবি) চীনের প্রস্তাবিত একটি আন্তর্জাতিক আর্থিক প্রতিষ্ঠান। এশিয়া প্যাসিফিক অঞ্চলে অবকাঠামো উন্নয়নে অর্থ সহায়তা করাই এই বহুজাতিক উন্নয়ন ব্যাংকের উদ্দেশ্য। এআইআইবিকে আন্তর্জাতিক মুদ্রা তহবিল, বিশ্ব ব্যাংক ও এশীয় উন্নয়ন ব্যাংকের বিকল্প মনে করা হচ্ছে কারণ এআইআইবি-র দৃষ্টিতে তারা উন্নত দেশ মুলত মার্কিন যুক্তরাষ্ট্র ও জাপান দ্বারা প্রভাবিত।
এআইআইবি গঠনের প্রথম খবর প্রকাশিত হয় অক্টোবর, ২০১৩ সালে। চীন, আমেরিকান ইউরোপীয় এবং জাপানি স্বার্থে পরিচালিত আইএমএফ, বিশ্বব্যাংক ও এশীয় উন্নয়ন ব্যাংকের মতো আন্তর্জাতিক প্রতিষ্ঠিত প্রতিষ্ঠানে সুশাসন, বৃহত্তর প্রভাব ও মন্থর পুনর্গঠন প্রক্রিয়ায় চীন হতাশা প্রকাশ করে। ২০১০- ২০১২ সালে এই অঞ্চলের অবকাঠামো উন্নয়নে ৮ ট্রিলিয়ন মার্কিন ডলার প্রয়োজন বলে দেখা গেছে।
এই নতুন ব্যাংকের মাধ্যমে চীন এশীয় অঞ্চলে বিনিয়োগের মাধ্যমে অর্থনৈতিক ও রাজনৈতিক প্রভাব বিস্তার করবে বলে মনে করা হয়। ২০১৪ সালের জুন মাসে চীন ব্যাংকটির মুলধন ৫০ বিলিয়ন ডলার থেকে ১০০ বিলিয়ন ডলারে বৃদ্ধির প্রস্তাব করে এবং ভারতকে যোগদানের আহবান জানায়। ২৪ অক্টোবর, ২০১৪ সালে বেইজিং-এ সমঝোতা স্মারক সইয়ের মাধ্যমে ব্যাংকটির আনুষ্ঠানিকতা শুরু হয়। ২১ টি দেশ চুক্তি স্বাক্ষর করেছে। আগ্রহ প্রকাশ করলেও মার্কিন চাপে অস্ট্রেলিয়া, ইন্দোনেশিয়া ও দক্ষিণ কোরিয়া চুক্তি স্বাক্ষর থেকে বিরত থেকেছে।
পরবর্তী পদক্ষেপ, ব্যাংকটির গঠনতন্ত্র তৈরি করা, যা ২০১৫ সালের মধ্যে সম্পন্ন হবে বলে আশা করা হচ্ছে।.
মাইক্রোসফট ওয়ার্ড
মাইক্রোসফট ওয়ার্ড () মাইক্রোসফটের তৈরি করা একটি ওয়ার্ড প্রসেসর। এটি ১৯৮৩ সালে জেনিক্স সিস্টেমের জন্য "মাল্টি-টুল ওয়ার্ড" নামে বাজারে ছাড়া হয়। পরবর্তীকালে আইবিএমসহ বিভিন্ন প্লাটফর্মের জন্য যেমন, ডস, (১৯৮৩) অ্যাপল ম্যাকিন্টশ-এর ম্যাক ওএস (১৯৮৫), এটিএন্ডটি ইউনিক্স পিসি (১৯৮৫) ইত্যাদি এবং মাইক্রোসফট উইন্ডোজ (১৯৮৯)। বানিজ্যিকভাবে স্বতন্ত্র পণ্য বা মাইক্রোসফট অফিস-এর সঙ্গে মুক্তি পায়। সীমিত বৈশিষ্ট্য নিয়ে অফিস ভিউয়ার এবং অফিস অনলাইন চালু আছে।
মাইক্রোসফট মাল্টি-টুল ওয়ার্ড -এর ঘোষণা দেয় জেনিক্স এবং এমএস-ডস এর জন্য ১৯৮৩ সালে। শীঘ্রই এর নাম পরিবর্তন করে করা হয় "মাইক্রোসফট ওয়ার্ড"। একই বছরে মাইক্রোসফট উইন্ডোজের জন্য ওয়ার্ড চালু করে।
মাইক্রোসফট থেকে উইন্ডোজ এবং ম্যাক ওএস-এর জন্য একটি সম্পূর্ণ বৈশিষ্ট্যযুক্ত ওয়ার্ড প্রসেসিং প্রোগ্রাম। স্বতন্ত্র বা মাইক্রোসফট অফিসের সঙ্গে পাওয়া যায়, ওয়ার্ড প্রাথমিক ডেস্কটপ পাবলিশিং ক্ষমতা আছে এবং বাজারে সবচেয়ে বহুল ব্যবহৃত ওয়ার্ড প্রসেসিং সফটওয়্যার। ওয়ার্ড ৯৫ হচ্ছে উইন্ডোজের প্রথম ৩২ বিট ভার্সন অফিস ৯৫ এবং উইন্ডোজ ৯৫ একসাথে মুক্তি পায়। এটি মূলত ওয়ার্ড ৬.০ এবং কয়েকটি নতুন বৈশিষ্ট্যসহ যার মধ্যে আছে বানান-পরীক্ষণ। ওয়ার্ড ৯৫ থেকে শুরু, পরবর্তী সকল সংস্করণে নাম্বারের পরিবর্তে সাল দিয়ে বাজারজাত করা হয়।
১৯৯৭ সালে মাইক্রোসফট মাক-এর জন্য আলাদা বিভাগ খোলে, যার উদ্দেশ্য ছিল ম্যাক ওএস-এর জন্য সফটওয়্যার তৈরি। ম্যাকের জন্য প্রথম ওয়ার্ড তৈরি হয়, ওয়ার্ড ৯৮ নামে মাকিন্টোশ সংস্করণ। যেটি ওয়ার্ড ৯৭ কম্প্যাটিবল, এবং এটিতে উইন্ডোজের ওয়ার্ড ৯৭ -এর বানান-পরীক্ষণসহ অন্যান্য বৈশিষ্ট্য যুক্ত ছিল
মাইক্রোসফট ওয়ার্ড-এ তিন ধরনের পাসওয়ার্ড সুবিধা আছে -
রণতরী ইয়ামাতো
, প্রাচীন জাপানি ইয়ামাতো প্রদেশের নামানুসারে, দ্বিতীয় বিশ্বযুদ্ধের সময় ইম্পেরিয়াল জাপানি নেভির ইয়ামাতো ক্লাসের প্রধান রণতরী ছিল। এটি ও সহ জাহাজ, , সবচেয়ে ভারী এবং শক্তিশালীভাবে সশস্ত্র নৌজাহাজ ছিলো। এদের বহন ক্ষমতা ৭২,৮০০ টন ও নয়টি ৪৬ সেমি (১৮.১ ইঞ্চি) প্রধান বন্দুক সঙ্গে সশস্ত্র ছিল। উভয় তরীই যুদ্ধে ধ্বংস হয়।
ইয়ামাতো জাপানের কুরি শহরে ১৮৪১ সালে তৈরী করা হয়। এই রণতরীটি মার্কিন যুক্তরাষ্ট্রের বিপক্ষে যুদ্ধ করেছিল।
সফটপিডিয়া
সফটপিডিয়া একটি ওয়েবসাইট যেখানে সফটওয়্যারের ইনডেক্স এবং প্রাথমিক তথ্য থাকে এবং ডাউনলোড সুবিধা আছে। এর প্রধান শ্রেণী হচ্ছে উইন্ডোজ, ম্যাক, লিনাক্স, গেম, মোবাইল সফটওয়্যার, ডিভাইস ড্রাইভার এবং খবর। এতে আরও থাকে প্রযুক্তি, বিজ্ঞান, স্বাস্থ ও বিভিন্ন বিষয়ে আলচনা।
এই সাইটে নিবন্ধিত সফটওয়্যার ভাইরাস ও ম্যালওয়ার পরিক্ষিত। এই ওয়েবসাইটে "বিজ্ঞাপন যুক্ত সফটওয়্যার" উল্লেখ থাকে।
Download.com-এর মতো , সফটপিডিয়া "সফটওয়্যার ডাউনলোডের জনপ্রিয় গন্তব্য". এটি SoftNews NET SRL.-এর মালিকানাধীন একটি রোমানিয়ার কোম্পানি।
অফিস স্যুট
অফিস স্যুট, যা অফিস সফটওয়্যার স্যুট নামেও পরিচিত, উত্পাদনশীলতা সফ্টওয়্যারের সংকলন, যা জ্ঞান কর্মীরা ব্যবহার করে।
প্রোগ্রাম সাধারণত একসাথে বিতরণ করা হয়, যাতে একই ধরনের ইউজার ইন্টারফেস থাকে, সাধারণত একে অপরের সাথে যোগাযোগ করতে পারে, কখনও কখনও অপারেটিং সিস্টেম স্বাভাবিকভাবে অনুমতি দেয় না।
বর্তমান অফিসে সংকলনের বিভিন্ন সংকলনে বিস্তৃত থাকে. সাধারনভাবে, মূল সংকলনগুলি :
কম ব্যবহৃত অফিস সংকলনের মধ্যে থাকে:
অনলাইন ডেটাবেজ
অনলাইন ডাটাবেজ ইন্টারনেট অন্তর্ভুক্ত নেটওয়ার্কের মাধ্যমে প্রবেশযোগ্য একধরণের ডাটাবেজ।
এটি ব্যক্তিগত কম্পিউটার বা এর সংযুক্ত সংরক্ষণাগারের মাধ্যমে অনুষ্ঠিত, যেমন সিডি বা এ জাতীয় স্থানীয় ডাটাবেজ থেকে পৃথক।
বর্তমানে পরিকল্পিত সিস্টেম বা সফ্টওয়্যারের ক্ষেত্রে, বিশেষভাবে পরিষেবা হিসাবে সফ্টওয়্যার পণ্য হিসেবে একটি আয়োজিত ডেটাবেজ কর্তৃক বিতরণকৃত বিডিন্ন ডিজাইনের ডাটাবেজ পণ্য রয়েছে। ওরাকল, মাইক্রোসফট এসকিউএল সার্ভার, সাইবেস প্রভৃতি সাধারণ ঐতিহ্যগত ডেটাবেজের সাথে এর পার্থক্য রয়েছে। কিছু পার্থক্য হলো:ডাটাবেজের নির্দিষ্ট ধরনের বিষয়বস্তুর উপর তথ্যের জন্যে, দেখুন
যে কোনো সফটওয়্যার অ্যাপ্লিকেশন দ্বারা ব্যবহার করা যেতে পারে এমন জেনেরিক অনলাইন ডাটাবেজ সম্পর্কে জানতে, দেখুন ক্লাউড ডাটাবেজ।
ওয়েব লগ বিশ্লেষণ সফটওয়্যার
ওয়েব লগ বিশ্লেষণ সফটওয়্যার (ওয়েব লগ বিশ্লেষক নামেও পরিচিত) একটি ওয়েব বিশ্লেষক সফটওয়্যার, যেটি ওয়েব সার্ভার থেকে তথ্য সংগ্রহ করে বিশ্লেষণ করে থাকে এবং এই লগ থেকে প্রকাশ করে কখন, কিভাবে এবং কে ওয়েব সার্ভার পরিদর্শন করেছে। সাধারনত সাথে সাথেই এটি তৈরি হয় কিন্তু লগ ফাইল পরেও চাহিদা অনুযায়ী তৈরি করা যেতে পারে।
এ্যান্ড্রোজেন
অ্যান্ড্রোজেন বা অ্যান্ড্রোজেনিক হরমোন হল সে সকল প্রাকৃতিক স্টেরয়েড হরমোন, যেগুলো মেরুদন্ডী প্রাণীদের মধ্যে পুরুষদের এন্ড্রোজেন রিসেপ্টর বন্ধিত করতে কাজ করে| এটি পুরুষের যৌনাঙ্গ গঠন এবং গৌন শারীরিক বৈশিষ্ট গঠনে কাজ করে| টেস্টোস্টেরন একটি এন্ড্রোজেনিক হরমোন|
বয়োসন্ধিকালে ছেলে - মেয়ে উভয়ের মাঝেই এন্ড্রোজেন নিঃসরণ বেড়ে যায়। পুরুষদের প্রধান এন্ড্রোজেন হল টেস্টোস্টেরন। এছাড়াও পুরুষ শরীর গঠনে ডিহাইড্রোটেসটোসটেরন (DHT) ও এন্ড্রোসটেনেডিওন একইভাবে মূখ্য ভূমিকা পালন করে। ডিএইচটির প্রভাবে পুরুষ জননাঙ্গ, শুক্রাশয় ও প্রস্টেট গ্রন্থির বিকাশ ঘটে। বয়ঃসন্ধিকালেই পুরুষের প্রস্টেট বৃদ্ধিতে ও সেবাসিওস গ্রন্থির কর্মতৎপড়তা এর প্রভাবেই বৃদ্ধি পায়। 
এন্ড্রোজেন সাধারণত পুরুষ হরমোন বলে বহুল প্রচলিত হলেও, নারীদেহেও এর উপস্থিতি বিদ্যমান। বিশেষ করে নারী যৌনাকাঙ্খা উৎপন্নে এন্ড্রোজেনের ভূমিকা আছে। এছাড়াও এন্ড্রোজেন সরাসরিভাবে এস্ট্রোজেনের সাথে সম্পর্কযুক্ত। উল্লেখ্য, এস্ট্রোজেন নারী ও পুরুষ উভয়ের দেহেই উপস্থিত। 
প্রাকৃতিক কারণ ছাড়াও, চিকিৎসা বিজ্ঞানে এন্ড্রোজেন হরমোনের ব্যবহার রয়েছে। 
জীববিজ্ঞানীয় দিক দিয়ে এন্ড্রোজেনের প্রধান কাজ হল এন্ড্রোজেন রিসেপ্টরের সাথে যুক্ত হয়ে এদের সচল করা। এতেই এন্ড্রোজেন হরমোনগুলো প্রাণীদেহের কাজে ব্যবহার হতে পারে। 
স্তন্যপায়ী প্রাণীর বৃদ্ধিকালীন সময়ে গোনাড দুইটি অঙ্গে রূপান্তরিত হওয়ার সুযোগ থাকে। জরায়ু অথবা শুক্রাশয়ে। মানুষের ক্ষেত্রে, প্রায় ৪র্থ সপ্তাহের দিকে বৃক্কের বিকাশের কাছাকাছি গোনাডাল রুডিমেন্ট অভ্যন্তরীণ মেসোডার্মের মাঝে উদয় হয়। ৬ষ্ঠ সপ্তাহ নাগাদ, এপিথেলিয়াল কোষ শুক্রাশয় গঠন করে ও বীজ কোষ গোনাডে স্থানান্তরিত হয়। পুরুষের ক্ষেত্রে ওয়াই ক্রোমোজোম আরো বিশেষায়িত করে বললে এসআরওয়াই পুরুষের বৃদ্ধির ফিনোটাইপ রক্ষণাবেক্ষণ করে। যদি শুক্রাশয় খুব বেশি বা খুব কম পরিমাণ এস্ট্রোজেন হরমোনের সংস্পর্শে আসে, তবে শুক্রাণু উৎপাদন এমন পর্যায়ে ব্যহত হতে পারে যে পুরুষ প্রাণীটি অনুর্বর হয়ে যেতে পারে।
সাধারণত পুরুষদের কঙ্কালীয় পেশীকোষ নারীদেহের চেয়ে তুলনামূলক বেশি। এন্ড্রোজেন এই সমস্ত পেশির বৃদ্ধিতে ভূমিকা রাখে। এন্ড্রোজেনের প্রভাবে পুরুষদের পেশী বৃহাদাকার লাভ করে। মস্তিষ্কের এন্ড্রোজেনের প্রভাব পর্যবেক্ষিত হয়েছে।দেখা গেছে যে, ইঁদুর ও প্রাইমেট বর্গীয় প্রাণীর মস্তিষ্কের গঠনে পরিবর্তন আনতে সক্ষম এই হরমোন। যার ফলে, প্রাণীদের মধ্যে যৌন পরিচয়ের ভিন্নতা দেখতে পাওয়া যায়। একাধিক গবেষণায় এন্ড্রোজেন একাই মস্তিষ্কে পরিবর্তন আনতে সক্ষম বলে প্রমাণিত হয়েছে। 
ক্লোরেস্টরল থেকে সংশ্লেষিত হয়ে এন্ড্রোজেন মূলতঃ গোনাড তথা শুক্রাশয় বা জরায়ুতে উৎপন্ন হয়। এছাড়াও এড্রেনাল গ্রন্থিতেও এন্ড্রোজেন উৎপন্ন হয়। 
এন্ড্রোজেনের বিপাক ঘটে যকৃতে।
ইউটিসি−১১:০০
ইউটিসি−১১:০০ হল একটি সময় অঞ্চল, যা ইউটিসি সময় থেকে ১১ ঘণ্টা পিছিয়ে। এই সময় ব্যবহার করা হয়:
দ্য গুড ডাইনোসর
দ্য গুড ডাইনোসর হল কম্পিউটার থ্রী ডি অ্যানিমেটেড কমেডি চলচ্চিত্র। এটি ২০১৫ সালে মুক্তি পাবে। এই চলচ্চিত্রের পরিচালক বব প্যাটারসন। এই চলচ্চিত্রের পরিবেশেনায় পিক্সারস অ্যানিমেশন স্টুডিও। এবং বন্টন করবেন ওয়াল্ট ডিজনি। এই চলচ্চিত্রের মুক্তির তারিখ নির্ধারণ করা হয়েছে ২০১৫ সালের নভেম্বর মাসে।
আমেরিকান ন্যাশনাল স্ট্যান্ডার্ডস ইনস্টিটিউট
আমেরিকান ন্যাশনাল স্ট্যান্ডার্ডস ইনস্টিটিউট (এএনএসআই, ) একটি বেসরকারি অলাভজনক প্রতিষ্ঠান, যার কাজ মার্কিন যুক্তরাষ্ট্রের পণ্য, সেবা, প্রক্রিয়া, সিস্টেম এবং কর্মীদের মান উন্নয়ন পর্যবেক্ষণ করা। প্রতিষ্ঠানটি আন্তর্জাতিক স্ট্যান্ডার্ডের সাথে যোগাযোগ রক্ষা করে যাতে মার্কিন পণ্য বিশ্বব্যাপী ব্যবহার করা যায়। উদাহরণস্বরূপ, মান নিশ্চিত করা যাতে, যার কামেরা আছে এবং প্রয়োজনে বিশ্বের যে কোন স্থানে সেটির ফিল্ম পেতে পারে।
প্রতিষ্ঠানটির সদরদপ্তর ওয়াশিংটন, ডি.সি. এবং অপারেশন অফিস নিউ ইয়র্ক সিটি। সংস্থাটির বাৎসরিক খরচ আসে প্রকাশনা বিক্রয়, সদস্যপদ ফি, স্বীকৃতি পরিষেবা, পারিশ্রমিক ভিত্তিক প্রোগ্রাম, এবং আন্তর্জাতিক মানের প্রোগ্রাম থেকে।
এএনএসআই মূলত গঠিত হয় ১৯১৮ সালে, যখন পাঁচটি ইঞ্জিনিয়ারিং সমাজ এবং তিনটি সরকারি সংস্থা মিলে প্রতিষ্ঠিত করে আমেরিকান ইঞ্জিনিরিয়ারিং স্ট্যান্ডার্ড কমিটি (এইএসসি). ১৯২৮ সালে এইএসসি পরিবর্তিত হয় আমেরিকান স্ট্যান্ডার্ড এসোসিয়েশন (ASA) নামে। ১৯৬৬ সালে আমেরিকান স্ট্যান্ডার্ড এসোসিয়েশন পরিচিত হয় মার্কিন যুক্তরাষ্ট্র স্ট্যান্ডার্ড ইনস্টিটিউট (USASI) নামে। বর্তমান নামটি গ্রহণ করা হয় ১৯৬৯ সালে।
এএনএসআই সদস্য হচ্ছে সরকারী সংস্থা, প্রতিষ্ঠান, কর্পোরেশন, একাডেমিক ও আন্তর্জাতিক সংস্থা, এবং ব্যক্তি। সব মিলিয়ে, ১২৫,০০০ কোম্পানি এবং ৩.৫ মিলিয়ন পেশাদার এর সঙ্গে জড়িত।
আমেরিকান ন্যাশনাল স্ট্যান্ডার্ডস প্রক্রিয়ায় আছে
মার্কিন যুক্তরাষ্ট্রে মান গঠনের সুবিধা ছাড়াও, এএনএসসি আন্তর্জাতিকভাবে অবস্থান মান ব্যবহার উৎসাহিত করে, আন্তর্জাতিক ও আঞ্চলিক মান সংস্থা মধ্যে মার্কিন নীতি ও প্রযুক্তিগত অবস্থানের প্রচারনা চালায় এবং জাতীয় মান হিসেবে আন্তর্জাতিক মানের গ্রহণে উত্সাহিত করে যেখানে প্রযোজ্য।
ইনস্টিটিউট দুটি প্রধান আন্তর্জাতিক মান সংস্থায় মার্কিন অফিসিয়াল প্রতিনিধিত্ব করে, আন্তর্জাতিক মান সংস্থা- প্রতিষ্ঠাতা সদস্য হিসেবে, এবং ইন্টারন্যাশনাল ইলেকট্রোটেকনিক্যাল কমিশন, মার্কিন ন্যাশনাল কমিটির মাধ্যমে।
বাহ্লীক
মহারাজ প্রতীপের কনিষ্ঠপুত্র । প্রতীপের জ্যেষ্ঠপুত্র দেবাপি সন্ন্যাসব্রত ধারণ করে বনবাসী হন । দ্বিতীয়পুত্র শান্তনু হস্তিনাপুরের রাজা হন । বাহ্লীক সোমদত্তের পিতা এবং ভুরিশ্রবার পিতামহ ।